Myllärinlammi

Myllärinlammi on Uudellamaalla Hyvinkäällä Suolijärven ja Kytäjärven lähellä sijaitseva lampi. Maantietoa Myllärinlammi on 300 metriä pitkä, 150 metriä leveä, ja sen pinta-ala on 2,8 hehtaaria. Se on muodostunut kallioisessa mäkimaastossa kalliomurrokseen syntyneeseen laaksoon. Ympäröivät mäet kohoavat 20–25 metriä vedenpinnan yläpuolelle. Lammen rannat ovat kuitenkin alavaa ja soistunutta metsämaastoa. Sen syvyys on 5 metriä, mutta sillä ei ole kartan mukaan saaria. Lammen rantaviivan pituus on 750 metriä ja se on autio, vaikka sen pohjoispuolelta kulkee ohi metsäautotie. Luontoarvoja Natura-alue Myllärinlammi sisältyy Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura 2000-ohjelmaan (FI0100051, 22,66 km²). Lammen ja vesialue sekä Myllärinpurolaakson länsirinteet sisältyvät suojelualueeseen. Vedenlaatu Myllärinlammin vedenlaatua on tutkittu ainakin vuonna 1984 maaliskuussa ja elo-syyskuun vaihteessa. Silloin lammen veden happamuustaso vaihteli pH 5,7–6,3 ja alkaliteetti 0,06–0,07 mmol/l. Vesi oli siten lievästi hapanta ja alkaliteetti oli melko pieni, joten riski lisähappamoitumiseen on olemassa. Järven vesi lämpötilakerrostui ja alusveden happitilanne heikkeni selvästi. Kesäisin alusveden happi voi kulua loppuun. Vesi on melko humuspitoinen ja vedenväri oli vuonna 1984 140–150 mg Pt/l eli tummaa. Lampi on ravinteisuudeltaan mesotrofinen. Kokonaisfosforipitoisuus oli 16 mikrogrammaa litrassa vettä (μg/l) ja kokonaistyppipitoisuus 650–670 μg/l. Levien klorofylli-a pitoisuus oli kesällä päällysvedessä 13 μg/l. Metsäojitus vaikuttaa vedenlaatua heikentävästi lammen tilaan. Vesistösuhteet Myllärinlammi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjärven alueeseen (21.032) lampi kuuluu. Sen valuma-alueen pinta-ala on 120 hehtaaria. Siihen tulee oja pohjoispuolen metsäalueelta ja sen laskuoja Myllärinoja alkaa lammen eteläpäästä. Se virtaa etelään ja laskee 1,5 kilometrin päässä Kytäjärven luoteisrantaan. Lammen vedenpinnan korkeus on 99,9 metriä mpy (N2000), joten Myllärinojalle kertyy pudotusta 19,9 metriä. Lähteet